Prins Harry het glo in die geheim die ja-woord gevraPrins Harry en Cressida Bonas Prins Harry van Brittanje het moontlik reeds die ja-woord gevra vir sy vriendin, Cressida Bonas. Die 28-jarige prins en Cressida is glo al 14 maande lank in ‘n verhouding en dit lyk of dinge nou ernstig raak, berig news.com.au. “Dit is slegs ‘n kwessie van tyd voordat Harry dit amptelik aankondig,” het ‘n bron glo aan die Britse tydskrif, Grazia, gesê. “Hulle het dit in diepte met mekaar en hul familie bespreek.” Harry se ouer broer, William, het hom glo aangeraai om die nuus vir eers geheim te hou. Die toekomstige koning het sy vrou Catherine ‘n paar maande gegun voordat hulle die nuus amptelik in 2010 aangekondig het. Cressida (24) is glo senuweeagtig om ‘n prinses te word en om in so ‘n hoëprofiel-verhouding te wees. Sy spandeer egter glo die meeste van haar tyd by Harry se woonstel in Londen.